ጠቅላይ ሚኒስትሩ ከሁሉም ክልሎች የጤና ቢሮ ኃላፊዎች ጋር እየተወያዩ ነው፡፡
ጠቅላይ ሚኒስትር ዐብይ አሕመድ (ዶክተር) የኮሮና ቫይረስን መከላከል በሚቻልባቸው መንገዶች ዙሪያ ከሁሉም ክልሎች የጤና ቢሮ ኃላፊዎች ጋር እየተወያዩ ነው፡፡ውይይቱ በ“ቪዲዮ ኮንፈረንስ” ነው እየተካሄደ የሚገኘው፡፡እስካሁን በኢትዮጵያ 12 ሰዎች በቫይረሱ መያዛቸው ተረጋግጧል፤ ከእነዚህ ውስጥ ሁለቱ ጃፓናውያን ወደ ሀገራቸው ተሸኝተዋል፡፡ በቫይረሱ የተያዙትም እየተደረገላቸው ባለው ክትትል በጥሩ ጤንነት ላይ እንደሚገኙ መገለጹ ይታወሳል፡፡በአማራ ክልል ደግሞ 11 ሰዎች በቫይረሱ እንደተያዙ ተጠርጥረው በተደረገላቸው ምርመራ ነጻ መሆናቸው ተገልጧል፡፡የጤና ሚኒስቴርና የባለሙያዎችን የጥንቃቄ ምክሮች ሳይሸራርፉ በመተግበር የቫይረሱን ሥርጭት መግታት እንደሚገባ ተደጋጋሚ ጥሪ እየቀረበ ነው፡፡ የአፍታ መዘናጋት ከባድ ዋጋ ያሰከፍላልና ሁላችንም እንጠንቀቅ!